Illyustrativ foto Gruziyaning Kutaisi shahridan Gretsiyaning Salonikisiga parvoz qilgan samolyot Bolgariya poytaxti Sofiya shahri aeroportiga qo‘nishga majbur bo‘ldi. Bunga havo kemasiga yashin urgani sabab bo‘lgan, deb xabar qilmoqda Rustavi 2 telekanali. Telekanal ma’lumotlariga ko‘ra, bortda taxminan 170 yo‘lovchi va ekipaj a’zolari bo‘lgan. Ta’kidlanishicha, ulardan hech kim jabrlanmadi. Ayni damda havo kemasini tekshirish ishlari olib borilmoqda.